**ПРОТОКОЛ № 10**

**от заседанието на Комисията по правни въпроси към**

**пленума на Висшия съдебен съвет,**

**проведено на 14.06.2023 г.**

Днес, 14 юни 2023 г., сряда, от 9.30 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

 **ВЕРОНИКА ИМОВА**

 **АТАНАСКА ДИШЕВА - отсъства**

**ПЛАМЕН НАЙДЕНОВ - отсъства**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО:** Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.На основание чл. 26, ал. 3 от ЗНА проектът на Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация, **ДА СЕ ПУБЛИКУВА** на интернет страницата на Висшия съдебен съвет в раздел „Обществени консултации“.

**1.2**. Срокът за предложения и становища по проекта на Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация е 30 дни, съгласно чл. 26, ал. 4 от ЗНА, считано от деня на публикуване.

**1.3**. **ДА СЕ УВЕДОМЯТ** всички административни ръководители на органите на съдебната власт за решенията по т.1.1. и т.1.2.

 **2. ОТНОСНО:** Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. На основание чл. 26, ал. 3 от ЗНА проектът на Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма, **ДА СЕ ПУБЛИКУВА** на интернет страницата на Висшия съдебен съвет в раздел „Обществени консултации“.

**2.2**. Срокът за предложения и становища по проекта на Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма е 30 дни, съгласно чл. 26, ал. 4 от ЗНА, считано от деня на публикуване.

**2.3**. **ДА СЕ УВЕДОМЯТ** всички административни ръководители на органите на съдебната власт за решенията по т.2.1. и т.2.2.

**3. ОТНОСНО:** Правилник за изменение и допълнение на Правилника за организацията на дейността на Висшия съдебен съвет и на неговата администрация.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ**:

**3.1**. **ВНАСЯ** за обсъждане Правилника за изменение и допълнение на Правилника за организацията на дейността на Висшия съдебен съвет и на неговата администрация, ведно с мотивите, частичната оценка на въздействието и финансовата обосновка на заседание на пленума на Висшия съдебен съвет на **22.06.2023 г.**

**3.2**. **ПРЕДЛАГА** на пленума на Висшия съдебен съвет да вземе следното решение:

 1. **ПРИЕМА** Правилник за изменение и допълнение на Правилника за организацията на дейността на Висшия съдебен съвет и на неговата администрация.

 2. Правилникът за изменение и допълнение на Правилника за организацията на дейността на Висшия съдебен съвет и на неговата администрация **ДА СЕ ОБНАРОДВА** в Държавен вестник.

 3. След обнародване на Правилника за изменение и допълнение на Правилника за организацията на дейността на Висшия съдебен съвет и на неговата администрация, същият **ДА СЕ ПУБЛИКУВА** на интернет сайта на Висшия съдебен съвет, раздел „Нормативни и вътрешни актове“ – „Актове на ВСС“ – „Нормативни актове на ВСС“.

**3.3**. На интернет сайта на Висшия съдебен съвет, раздел „Обществени консултации **ДА СЕ ПУБЛИКУВА** справката за постъпили становища в срока за провеждане на обществените консултации.

**4. ОТНОСНО**: Писмa от Софийски градски съд (СГС) и Административен съд – София град (АССГ), получени в изпълнение на решение по т. 5 от протокол № 08/15.05.2023 г. на Комисия по правни въпроси към пленума на ВСС.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

 **4.1. ПРИЕМА** за сведение писма с вх. № ВСС-6620 от 31.05.2023 г. и 06.06.2023 г.

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**